Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Sattumanvarainen rakettitulitus ja ilmapallopommien ryppäät -
piinasivat jälleen Etelä-Israelin yhteisöjä.
Israel kosti iskuilla Hamasin tukikohtiin Keski-Gazassa.
Pääministeri Netanjahu korosti Israelin ja Yhdysvaltain tiimien työtä -
kartoittaa Länsirannan alueita, jotka on määrä liittää Israeliin -
USA:n presidentti Donald Trumpin "vuosisadan sopimuksessa".
Sadat israelilaiset ja matkailijat rukoilivat Länsimuurilla, -
että tappava koronavirus pysyisi loitolla.
Sattumanvarainen rakettitulitus ja ilmapallopommien ryppäät -
piinasivat jälleen Etelä-Israelin yhteisöjä.
Palestiinalaiset islamistit laukaisivat kaksi ammusta summittaisesti -
Hamasin hallitsemasta Gazasta kohti Israelia lauantaina.
Hälytyssireenit soivat Israelissa Kissufimin maatalousyhteisössä.
Asukkaiden oli pakko kiirehtiä pommisuojiin 15 sekunnissa.
Kumpikin raketti räjähti asumattomalla alueella vahinkoja aiheuttamatta.
Kostoksi Israelin hävittäjät ja iskuhelikopterit iskivät -
useisiin Hamasin terroristikohteisiin Keski-Gazassa.
Israelin puolustusvoimien (IDF) tiedotuksen mukaan kohteisiin kuului -
terroristijärjestö Hamasin taistelijatukikohta.
Sen tuhoaminen vaikeuttaa jatkossa Hamasin toimintakykyä.
IDF pitää kaikkea Israeliin kohdistuvaa terroritoimintaa erittäin vakavana, -
ja se on valmistautunut erilaisiin skenaarioihin.
IDF pitää Hamasia vastuullisena -
kaikkiin Gazassa tapahtuviin ja sieltä lähtöisin oleviin tapahtumiin.
Hamas joutuu kantamaan seuraukset toimistaan israelilaissiviilejä vastaan.
Pääministeri Benjamin Netanjahu tapasi kunnanjohtajia -
jatkuvien terrori-iskujen kohteena olevista Etelä-Israelin yhteisöistä.
Kokouksessa Netanjahu kertoi heille Gazan uusimmista vaiheista.
Hän kertoi myös, että Israel on valmis kaikenlaisiin skenaarioihin, -
myös laajaan sotilasoperaatioon.
Siitä huolimatta pääministeri paljasti, että olisi haastavaa käynnistää -
merkittävä sotilaallinen kampanja Gazan jihadistijärjestöjä vastaan -
vain kahta viikkoa ennen Israelin 2.3. pidettäviä parlamenttivaaleja.
Mutkikkaasta poliittisesta tilanteesta huolimatta Netanjahu korosti, -
että sotilaallinen vaihtoehto pysyy esillä tilanteen pahenemisen varalta.
Aiemmin päivällä Netanjahu kertoi kabinetin ministereille, -
että Israelin ja Yhdysvaltain tiimit kartoittavat Länsirannan alueita, -
joista on määrä tulla osa Israelia -
Yhdysvaltain presidentti Trumpin "vuosisadan sopimuksen" myötä.
Jokaviikkoisessa kabinetin kokouksessa Netanjahu korosti, -
että kartoitusprosessi saatetaan valmiiksi pikimmiten, -
sillä se antaa luvan liittää esi-isiltä perityn kotimaan osia -
takaisin nyky-Israeliin ikuisiksi ajoiksi.
Trump sanoi tunnustavansa Israelin suvereniteetin -
Jordaninlaaksosta, Pohjois-Kuolleestamerestä -
sekä Juudean ja Samarian juutalais- yhteisöistä ja niiden ympäristöistä.
Israelin tiimi on aloittanut kartoitus- yhteistyön amerikkalaistiimin kanssa.
He tekevät yhteistyötä kanssamme. Työ saatetaan päätökseen pikimmiten.
Siirrämme kotimaan osia Juudeassa ja Samariassa Israelin valtioon iäksi.
Kokouksessa Netanjahu puhui taas -
Israelin ja arabi- ja muslimimaiden parantuneista suhteista.
Hän viittasi Sudanin johtajan, Abdel Fattah al-Burhanin tapaamiseen.
Netanjahu paljasti, että maat käynnistävät yhteistyön -
suhteiden normalisoimiseksi.
Israelin tiimi kokoontuu tällä viikolla laatimaan suunnitelman -
yhteistyöalueiden laajentamisesta. Sovin siitä Sudanin presidentin kanssa
Tavoite on normalisoida ja perustaa diplomaattisuhteet maidemme välille.
Pyrkimys normalisoida suhteet on jo tuottanut tulosta.
Ensi kertaa israelilainen lentoyhtiö lensi Sudanin ilmatilan yli -
Kongosta N'djilin kansainväliseltä lentoasemalta -
Tel Aviviin Ben Gurionin kansainväliselle lentoasemalle.
Israelin ja Sudanin lähentyminen on tuorein käänne -
suhteiden lämpenemisessä muslimi- ja arabimaihin.
Netanjahun mukaan se on vain jäävuoren huippu.
Normalisoimme parhaillaan suhteita moniin arabi- ja islamilaisiin maihin.
Näette siitä vain osan: jäävuoren huipun veden pinnalla.
Pinnan alapuolella on vielä monia muita prosesseja, -
jotka muuttavat Lähi-idän kasvoja -
ja tekevät Israelista alueellisen ja globaalin vallan.
Politiikkamme kantaa hedelmää. Kultivoimme Israelin vahvuutta.
Netanjahu käsitteli myös globaalia koronavirustilannetta.
Hän paljasti, että vaikka virusta ei ole todettu Israelissa, -
kolme Japanissa risteilyaluksella karanteeniin asetettua israelilaista -
on yhä sairaalahoidossa.
Vastoin odotuksia meillä Israelissa ei ole tietoa yhdestäkään tartunnasta.
Se on toki mahdollista, mutta tähän mennessä niin ei ole käynyt, -
vaikka lehdistötietojen mukaan Egyptissä on nyt todettu yksi tapaus.
Tahdon samalla kiittää terveys- ministeriä, joka on tehnyt yhteistyötä -
tiiminsä kanssa israelilaisten tuomiseksi laivalta Japanista.
Tartunnalta välttyneet tuodaan Israeliin ja eristetään.
Tartunnan saaneet pysyvät Japanissa Japanin hallinnon päätöksen mukaan.
Olemme lähettäneet lääkäreitä heidän avukseen.
Rukoilemme heidän hyvinvointinsa puolesta.
Netanjahun ohjeiden mukaan 12 israelilaista palautetaan Israeliin -
ja asetetaan karanteeniin kahdeksi viikoksi.
Kaukoidässä leviävän tappavan taudin vuoksi -
sadat ihmiset rukoilivat Länsimuurilla, että koronavirus pysyy loitolla.
Rukous oli paikallisten rabbien ja juutalaisyhteisöjen johtajien aloite.
Juutalaiset ja ei-juutalaiset rukoilivat yhdessä, -
että Jumala säälisi tartunnan saaneita ja antaisi heille täyden terveyden.
He ovat lähellä sydäntämme. Tunnemme sairastuneiden kivun -
ja karanteeniin asetettujen ja pelokkaiden hädän.
Avaamme sydäntämme, -
jotta Jumala säälisi heitä ja parantaisi heidät kokonaan.
Arvostan sitä paljon. Tahdoin tulla ja seistä muiden rinnalla rukouksessa.
Arvostan tätä paljon.
Juuri nyt jotkut ovat erittäin herkkiä viruksen suhteen.
He pelkäävät niin paljon, etteivät uskalla lähestyä kiinalaisia.
Rabbit ja juutalaiset sen sijaan eivät sanoneet Kiinalle "ei".
Siksi tämä on minusta erittäin ystävällinen teko.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Tahdon kiittää tukijoitamme, sillä teidän lahjoituksenne ja rukouksenne -
mahdollistavat TV7:n Israel-uutisten tuotannon.
Rukoilkaa rauhaa ja pelastusta Israelille ja Jerusalemille!
Olen Jonathan Hessen. Hyvää illan jatkoa! Huomiseen.
Suomennos: Maija Tuukkanen